Nafarroako Parlamentuko Mahaiak, 2019ko azaroaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Nafarroako Foru Komunitatean erizaintzako profesionalek farmakoak agintzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 11n

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Erizaintzako profesionalek aspaldi eta aldiro egindako erreibindikazio bat da haiek farmakoak agindu ahal izatea. Gobernu-akordioan jada jasota ageri zen medikamentuak eta osasun-produktuak agindu ahal izateko baimena ezartzea, RO 954/2015 araudi nazional berriarekin bat.

Nafarroako Foru Komunitateko erizaintzako profesionalek noiz eta zer baldintzatan agin ditzakete farmakoak?

Iruñean, 2019ko azaroaren 5ean

Foru parlamentaria: Patricia Fanlo Mateo